**Adio, casă!**

*Samoila ( Florin Vasilescu )*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adio, casă!

Autor: Florin Vasilescu

Ce preocupare haioasă

Să stropeşti plictisul cu Chanel

Şi-apoi, să mori singur,

Pe câmp sau acasă,

Cu un surâs îngheţat şi plictisit de el.

Că te arunci, din disperare,

Într-un chef monstruos,

Nu cred că-i de mirare

Pentru cel ce simte, în juru-i, un gol păcătos.

Vegetaţia, cu iz de cocotă aleasă,

Aşteaptă cu sufletul la gură

Să-i pici în plasă.

Şi-atunci,

Adio, plăceri, adio, aventură,

Adio, existenţă, adio, casă!